**Ministru kabineta noteikumu projekta**

**„ Grozījumi Ministru kabineta 2015. gada 8. decembra noteikumos Nr.693 „Kārtība, kādā skaistumkopšanas un tetovēšanas pakalpojumu sniedzēji paziņo par saimnieciskās darbības uzsākšanu””**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2015. gada 8. decembra noteikumos Nr.693 „Kārtība, kādā skaistumkopšanas un tetovēšanas pakalpojumu sniedzēji paziņo par saimnieciskās darbības uzsākšanu”, mērķis ir atvieglot un padarīt saprotamāku iesnieguma formas aizpildīšanas procesu skaistumkopšanas un tetovēšanas pakalpojumu sniedzējiem, kuri paziņo par saimnieciskās darbības uzsākšanu.  Projekta spēkā stāšanās laiks: 2019.gada 1.jūlijs |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Epidemioloģiskās drošības likuma 38.1panta otrā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Kopš 2016. gada 1. janvāra, kad spēkā stājās Ministru kabineta 2015. gada 8. decembra noteikumi Nr.693 „Kārtība, kādā skaistumkopšanas un tetovēšanas pakalpojumu sniedzēji paziņo par saimnieciskās darbības uzsākšanu” (turpmāk – Noteikumi Nr.693), Veselības inspekcija (turpmāk – Inspekcija) izskata skaistumkopšanas un tetovēšanas pakalpojumu sniedzēju iesniegumus par saimnieciskās darbības uzsākšanu (turpmāk – iesniegums). Laikā līdz 2019. gada martam Inspekcijā ir saņemti vairāk kā 3700 fizisku personu un virs 1400 juridisku personu iesniegumi. Analizējot fizisku personu iesniegumus, visvairāk pārstāvēti friziera pakalpojumu sniedzēji (>1900), manikīra, pedikīra meistari (>1000) un kosmētisko pakalpojumu sniedzēji (>700), bet vismazāk – invazīvo pakalpojumu kā tetovēšana, pīrsings un mikropigmentācija pakalpojumu sniedzēji (>160). Juridiskas personas lielākoties ir skaistumkopšanas saloni, kas sniedz dažāda veida skaistumkopšanas un tetovēšanas pakalpojumus.  Apkopojot iesniegumos norādīto informāciju un konsultējot klientus par iesnieguma aizpildi, t.sk. precizējot iesniegumā norādīto vai trūkstošo informāciju, Inspekcija ir apzinājusi nepieciešamās izmaiņas Noteikumu Nr.693 apstiprinātajā iesnieguma formā.  Pamatojoties uz iepriekš minēto un lai atvieglotu un padarītu saprotamāku iesnieguma formas aizpildīšanas procesu skaistumkopšanas un tetovēšanas pakalpojumu sniedzējiem, ir sagatavots Ministru kabineta noteikumu projekts “Grozījumi Ministru kabineta 2015. gada 8. decembra noteikumos Nr.693 „Kārtība, kādā skaistumkopšanas un tetovēšanas pakalpojumu sniedzēji paziņo par saimnieciskās darbības uzsākšanu” (turpmāk – projekts).  Projektā ietvertas šādas iesnieguma formas izmaiņas:  1.Virsrakstā:  1) Tā kā nereti Inspekcijā tiek saņemti iesniegumi no personām, kas strādā uz darba līguma pamata un pašas neveic saimniecisko darbību, iesnieguma formas virsraksts precizēts, uzsverot, ka iesniegums jāsniedz saimnieciskās darbības veicējam.  2) Lai novērstu juridisko neskaidrību par to, ka iesniegums jāsniedz gan skaistumkopšanas, gan tetovēšanas pakalpojumu sniedzējam, nevis tikai gadījumā, ja tiek sniegti abi pakalpojumi vienlaikus, vārdi “skaistumkopšanas un tetovēšanas” pielikuma virsrakstā un visā pielikuma tekstā aizstāti ar vārdiem “skaistumkopšanas vai tetovēšanas”.  2. Sadaļā “ Informācija par pakalpojuma sniedzēju”:  1) Administratīvā sloga mazināšanai tiek svītrotas vairākas norādāmās informācijas prasības. Fiziskai personai nav nepieciešams norādīt nodokļu maksātāja reģistrācijas numuru, jo pašnodarbinātām personām tas ir personas kods. Šaubu gadījumā, vai persona ir saimnieciskās darbības veicējs, Inspekcija ērti var atrast pēc vārda, uzvārda un personas koda VID datubāzē https://www6.vid.gov.lv/SDV. Nodokļu maksātāja reģistrācijas numuru norāda, ja nav personas koda, vai personas identifikācijas numura, piemēram, ārvalstu pakalpojuma sniedzējs.  Tāpat nav nepieciešams norādīt deklarēto dzīvesvietas adresi, jo Inspekcijai ir svarīga pakalpojuma sniegšanas vietas adrese, kurā veikt higiēnas prasību kontroli un kas tiek norādīta sadaļā “Informācija par skaistumkopšanas vai tetovēšanas pakalpojumu”. Šī prasība tiek izslēgta arī no noteikumu 7.punkta un turpmāk pakalpojuma sniedzējam ne tikai iesniegumā nevajadzēs norādīt deklarēto dzīvesvietas adresi, bet arī vairs nevajadzēs informēt Inspekciju par izmaiņām deklarētajā adresē.  2) Svītrota prasība norādīt pakalpojuma sniedzēju veidu atsevišķā ailē, jo tas parasti jau tiek norādīts, aizpildot aili “I. Informācija par pakalpojuma sniedzēju”.Gadījumā, ja šī informācija nav norādīta, bet ir Inspekcijai nepieciešama (piemēram, lai konstatētu, ka pakalpojuma sniedzējs strādā, pamatojoties uz darba līgumu, līdz ar ko viņš nav pakalpojuma sniedzējs šo noteikumu izpratnē), to var atrast Lursoft datubāzē pēc reģistrācijas numura.  3. Sadaļā “Informācija par skaistumkopšanas vai tetovēšanas pakalpojumu”:  2) Tā kā šobrīd iesnieguma formas ailē “Skaistumkopšanas un tetovēšanas pakalpojuma sniegšanas vieta (nosaukums)” liela daļa iesnieguma sniedzēju raksta adresi vai SIA nosaukumu, nevis salona nosaukumu un rezultātā tiek aizpildītas divas ailes ar adresi, bet objekta nosaukums tā arī netiek uzrādīts, precizēts minētās ailes nosaukums, lai nepārprotami tiktu norādīts tieši salona nosaukums.  3) Vārdu salikums "Faktiskā adrese" bieži nav skaidrs fiziskām personām, jo tiek norādīta sava dzīvesvietas adrese. Savukārt juridiskās personas mēdz norādīt juridisko adresi, kas ne vienmēr sakrīt ar objekta faktisko adresi, kā rezultātā Inspekcijai nav informācijas par objekta reālo atrašanās vietu. Projekts paredz noteikt redakciju “Pakalpojuma sniegšanas vietas adrese”, kam turpmāk nevajadzētu radīt neskaidrības. Mobilo pakalpojumu sniedzēji ailē “Pakalpojuma sniegšanas vietas adrese” norāda adresi, kurā Inspekcija var veikt higiēnas prasību ievērošanas kontroli, piemēram, kur tiek veikta instrumentu dezinfekcija utml.  4) Vārdi “mājas lapas adrese” tiek aizvietoti ar mūsdienīgāku terminu “tīmekļa vietne”, ņemot arī vērā, ka atsevišķos gadījumos fiziskās personas (īpaši gados vecāki cilvēki un cilvēki, kas tik labi nezin valsts valodu) šeit norāda savu mājas adresi.  5) No visiem iesniegumiem tikai nedaudz vairāk kā 30 juridiskās personas norādījušas faksa numuru, šis komunikācijas veids reti tiek izmantots, tādēļ minētā aile tiek svītrota.  6) Administratīvā sloga mazināšanai tiek paredzēts svītrot ailes par atbildīgo personu un atbildības jomu, jo Inspekcija šo informāciju precizē kontroles laikā. Līdz ar to no noteikumu 7.punkta arī tiek svītrota prasība informēt Inspekciju par izmaiņām attiecībā uz atbildīgo personu.  7) Brīvas pakalpojumu sniegšanas likums (turpmāk – likums) reglamentē jautājumu par īslaicīga pakalpojuma sniegšanu, ko piemēro citas dalībvalsts pakalpojuma sniedzējam. Taču pašreizējā Noteikumu Nr.693 redakcijā nav norādīta atsauce uz likumu, tādēļ daļa pakalpojumu sniedzēju par minēto nav informēti un līdz ar to mēģina aili aizpildīt, kaut arī likuma izpratnē viņi nav īslaicīga pakalpojuma sniedzēji. Tādēļ projekts paredz precizēt, ka aili par plānotajiem pakalpojuma sniegšanas datumiem aizpilda tikai citas Eiropas Savienības dalībvalsts īslaicīgais pakalpojuma sniedzējs.  4. Sadaļā “ Sniegtie pakalpojumi”:  1)Sadaļas nosaukums “Pakalpojumu veidi” tiek aizstāts ar nosaukumu “Sniegtie pakalpojumi”, kas ir labāk saprotams.  2) Nepieciešams precizēt iesnieguma formā prasīto informāciju par sniegtajiem pakalpojumiem, uzsverot, ka par ārstnieciskajiem pakalpojumiem (ārstnieciskā masāža, ārstnieciskais manikīrs, ārstnieciskais pedikīrs) nav jāpaziņo saskaņā ar šiem noteikumiem (tam ir cits regulējums).  3) Nav nepieciešams norādīt atsevišķi SPA pakalpojumu, jo daudziem pakalpojumu veidiem tas tiek pievienots vārdu salikumā (spa manikīrs, spa masāža, spa matu rituāls utt.), neko pakalpojuma būtībā nemainot.  4) Tā kā ir konstatēts, ka atsevišķi pakalpojumu sniedzēji ausu caurduršanu neuzskata par pīrsingu, iesnieguma formā būtu jāprecizē pakalpojumu veidus, papildinot ar ausu caurduršanas pakalpojumu kā vienu no pīrsinga veidiem.  5) Ņemot vērā pēdējā laikā konstatēto vairāku skaistumkopšanas nozares pakalpojumu sniedzēju kvalifikācijas neatbilstību, būtu svarīgi kā atsevišķu pakalpojuma veidu izdalīt tādus augsta riska pakalpojumu sniedzējus kā kosmētisko injekciju veicējus, kas vienlaikus nodrošinātu mērķtiecīgāku uzraudzību. Kosmētiskās injekcijas, t.i. biorevitalizācijas un mezoterapijas mikroinjekciju procedūras drīkst sniegt ārstniecības personas – kosmētiķi vai skaistumkopšanas speciālisti (kosmetoloģijā).  5. Pakalpojuma sniedzēja apliecinājumu daļā:  1) Tā kā atzīmēšana vai neatzīmēšana izvēlnes rūtiņā nav pamats, lai Inspekcija nepieņemtu iesniegumu, kā arī nenozīmē, ka pakalpojums ir vai nav atbilstošs, iesnieguma formā vairs nebūs jāatzīmē katrs apliecinājums atsevišķi. Turpmāk iesniegumā, līdzīgi kā citos iesniegumos, pakalpojuma sniedzējs apliecinās, ka konkrētais pakalpojums/ komersants atbilst normatīvajos aktos noteiktajām prasībām.  2) Vārdi “apmācītas atbilstoši” tiek aizstāti ar vārdiem “zināšanas atbilst”, jo gadījumā, ja pakalpojuma sniedzējam ir medicīniskā izglītība vai cits atbilstošas kvalifikācijas izglītības dokuments, viņam nav nepieciešamas īpašas apmācības higiēnas jomā (kā to arī paredz attiecīgie normatīvie akti) . |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija, Veselības inspekcija |
| 4. | Cita informācija | Noteikumu projektā paredzētie pasākumi tiks nodrošināti Veselības ministrijai piešķirto valsts budžeta līdzekļu ietvaros |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Saimnieciskās darbības veicēji, kuru darbība ir saistīta ar sekojošu pakalpojumu sniegšanu:   * skaistumkopšana (izmantojot fiziskās, fizikālās un ķīmiskās metodes); * mākslīgais iedegums (solāriji); * manikīrs, pedikīrs; * frizieris; * publiskas lietošanas pirtis; * publiskas lietošanas peldbaseini; * tetovēšana, skarifikācija; * permanentais grims, mikropigmentācija; * pīrsings.   Vidēji gadā Inspekcijā no jauna tiek saņemti 500 fizisku personu un 200 juridisku personu iesniegumi. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskais regulējums samazina administratīvo slogu. |
| 3. | Administratīvo izmaksu monetārs novērtējums | Gatavojot Noteikumus Nr.693 tika aprēķināts, ka skaistumkopšanas un tetovēšanas pakalpojumu sniedzējiem administratīvās izmaksas gada laikā nepārsniegs 200 euro fiziskām personām un 2000 euro juridiskām personām. Līdz ar šo projektu administratīvās izmaksas vēl samazināsies.  Savukārt Veselības inspekcijai, gatavojot Noteikumus Nr.693, administratīvās izmaksas, lai apstrādātu saņemto informāciju, tika aprēķinātas šādas:  Katra pieteikuma apstrādei un datu ievadei darbinieks un nodaļas vadītājs patērēs vidēji 21 min. Lielākais apjoms būs pirmajā gadā, kad jāpieņem aptuveni 4000 paziņojumi:   1. 2016.gads: C = (5,57 x 0,33 + 7,91 x 0,02) x (4000 x 1) = 2,00 x 4000= 8 000,00 *euro.*   Pēc tam ik gadu tiek plānoti 1000 paziņojumi vai izmaiņu pieprasījumi:  2017.gads un turpmāk: C = (5,57 x 0,33 + 7,91 x 0,02) x (1000 x 1) = 2,00 x 1000= 2 000,00 *euro.*  Tā kā šobrīd vidēji tiek saņemti 700 iesniegumi gadā un ar šo projektu precizētā pieteikuma apstrādei būtu nepieciešamas aptuveni 18 minūtes, Veselības inspekcijai administratīvās izmaksas, lai apstrādātu saņemto informāciju, tika aprēķinātas šādas:  C = (5,57 x 0,3 + 7,91 x 0,02) x (700 x 1) =1.83x700= 1280.44euro |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekta izstrādē tika iesaistīts attiecīgo speciālistu loks. Plašāku sabiedrību projekts neskar. |
| 2. | Sabiedrības līdzdalība projekta izstrādē | No 2018. gada 1.oktobra līdz 30. oktobrim projekts publiskajai apspriešanai bija publicēts Veselības ministrijas mājaslapas sadaļā „Sabiedrības līdzdalība”. |
| 3. | Sabiedrības līdzdalības rezultāti | Publiskās apspriešanas rezultātā priekšlikumi netika saņemti. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Veselības inspekcija |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neietekmēs pārvaldes funkcijas un institucionālo struktūru. Jaunu institūciju izveide, esošo institūciju likvidācija vai reorganizācija nav paredzēta. Projekta izpilde tiks nodrošināta esošo cilvēkresursu ietvaros. |
| 3. | Cita informācija | Nav |

Veselības ministre                                  Ilze Viņķele

Vīza: Valsts sekretāre Daina Mūrmane-Umbraško

Seglina 67876102

anita.seglina@vm.gov.lv